**Aust-Agder museum og arkiv – Utstillinger 2016**

Det er, og har vært, stor utstillingsaktivitet så langt i 2016. Her følger en oversikt over utstillinger som er produsert, utstillinger som åpnes før sommeren og utstillinger som kommer i løpet av året:

**Setesdalsmuseet:**

* Minikunstutstilling på Bygland bibliotek. Malerier av Erik Petri. 10.04 – 04.05
* «Byggjetradisjonar i Setesdal» opnar på Rysstad 10.06
* Kunstutstillinga «Ei ytring» med måleri og grafikk av Olaug Åsen opnar på Rysstad 18.06

**Elvarheim museum**: Sommerutstillinga «Bokbygda Åmli» opna 05.06. Utstillinga viser mangfaldet av forfattarar og bøker i Åmli gjennom tidene.

**Grimstad bys museer:**

* Gjenåpning av Ibsenhuset etter ferdig restaurering 05.06, i forbindelse med feiringen av Grimstads 200-års jubileum. Utstilling og formidling er fornyet og alle gjester blir guidet i utstillingen av guider som er spesialister på Ibsen. Guiding hver hele time.
* «Morten Smith Petersen og Hasseldalen – veien til moderne skipsfart» er en permanent utstilling som åpner 17.06

**KUBEN:**

* «Hvem er jeg?». Portretter. En vandreutstilling fra Sørlandets Kunstmuseum. 20.05 – 20.06
* UnderVEIs 2 – vi følger utgravningene i forbindelse med ny E-18 mellom Arendal og Tvedestrand. Åpnet 10.05
* Åpent magasin: « K 352.1 Sittemøbler». En stilhistorisk kavalkade med ca. 110 stoler fra samlingen. Åpner 10.06
* «Glimt fra fotografenes Grimstad». Fotoutstilling i anledning Grimstads 200-års jubileum. Åpner 19.06
* «Skutebilder og skipsportretter». Åpner 01.07
* «Krakket. En fortiet historie». Permanent utstilling om det økonomiske krakket i Arendal i 1886. Åpner i november, men skal ha en forhåndsvisning under Arendalsuka i august.

**Eydehavn museet:**

* «Marens minner» åpner 26.06